Diari Oficial de la Generalitat Valenciana


Sumari del DOGV 5442, del 02-02-2007 (2007/694)

Informació pública de l'alternativa tècnica del PAI per al desenvolupament urbanístic de la UOP M-5 de Dénia.
-------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/694


Data del document
:   01-02-2007

Organisme emissor
:   Gecydova, SL

Tipus de document
:   Informació Pública

El Ple de l'Ajuntament de Dénia, mitjançant un acord adoptat en la sessió del dia 27 de juliol del 2006, va aprovar la incoació de procediment per a la gestió indirecta del programa d'actuació integrada per al desenvolupament del sector UOP M-5 de Dénia i les bases particulars reguladores que van ser publicades en el Diari Oficial de la Generalitat Valenciana núm. 5.353, el dia 25 de setembre del 2006.  
Per això, la mercantil Gecydova, SL, en virtut del que disposa l'art. 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, en referència a l'art. 134 i següents de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica del programa d'actuació integrada del sector UOP M-5 del Pla General Transitori de Dénia, que conté projecte d'urbanització.  
La dita alternativa es troba protocol·litzada per mitjà d'acta notarial en la notaria de Secundino-José García-Cueco Mascarós, situada a 03708 Dénia (Alacant), carrer Marqués de Campo, núm. 27. Se n'ha depositat una còpia a l'Ajuntament de Dénia.  
Es fa constar, en aplicació dels art. 293 i 554 del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística, que durant el termini d'un mes a comptar de l'endemà de la publicació del present anunci en el Diari Oficial de la Comunitat Valenciana, totes les persones, físiques i jurídiques, encara que no tinguen la condició d'interessades, podran comparéixer en horari d'atenció al públic (de 10 a 15 hores de dilluns a divendres i dijous a la vesprada de 17.00 a 19.00 hores) en la notaria de Secundino-José García-Cueco Mascarós, així com en l'Ajuntament de Dénia en horari d'atenció al públic, o bé consultar la pàgina web www.luisbajoabogados.com, a fi d'obtindre informació sobre la documentació escrita, gràfica i cartogràfica que integra el projecte, pels procediments legals previstos, a fi que puguen, si és el cas, presentar les al·legacions que estimen oportú aportar en relació amb el projecte sotmés a informació pública, tant en la notaria on es troba depositat el document, com davant de la Gerència Municipal d'Urbanisme de l'Ajuntament de Dénia, situada en el carrer Ronda Muralles, núm. 42.   
Així mateix, s'assenyala que, durant el període d'exposició al públic, els dijous de 17.00 a 19.00 hores, en la notaria on es troba depositat, podrà realitzar-se la consulta del projecte a un tècnic de l'equip redactor per a aclariment de dubtes, conceptes i altres qüestions.  
El Ple de l'Ajuntament de Dénia disposarà d'un termini de dos mesos a comptar de l'obertura de les proposicions juridicoeconòmiques per a adjudicar el programa d'actuació integrada. Si no s'acorda l'adjudicació dins del termini màxim assenyalat, i independentment del nombre de proposicions presentades, el concurs es declararà desert, per la qual cosa el silenci administratiu s'entendrà negatiu.  
Es fa constar, que s'han remés les notificacions als titulars cadastrals de drets afectats de conformitat amb el que establix l'art. 134.4 de la Llei 16/2005, de 30 de desembre, Urbanística Valenciana, amb el contingut previst en l'art. 292 del Decret 67/2006 de 12 de maig, del Consell, si bé el present anunci es publica als efectes que disposa l'art. 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials, i per a aquells que intentada la notificació esta no haja sigut possible, així com per a esmenar qualsevol defecte en què s'haja pogut incórrer en l'esmentada notificació.  
València, 1 de febrer de 2007.- L'administrador únic de Gecydova, SL: Jesús Arjona Díaz.